Sisukord

# Kiirklahvide kasutamine LibreOffice Impressis

Mõned kiirklahvidest võivad olla kasutusel töölaua keskkonnas. Töölaua keskkonna poolt kasutatavaid kiirklahve ei saa LibreOffice kasutada. Proovi omistada LibreOffice'ile dialoogi Tööriistad - Kohanda - Klaviatuur abil muud kiirklahvid või muuda töölaua keskkonna kiirklahve.

Sul on võimalik klaviatuuri abil kasutada LibreOffice Impressi käske ning liikuda tööalal. LibreOffice Impress kasutab joonistusobjektide loomiseks samu kiirklahve nagu LibreOffice Draw.

## Kohahoidja valimine

LibreOffice Impressi automaatpaigutused kasutavad slaidi pealkirja, teksti ja objektide jaoks kohahoidjaid. Kohahoidja valimiseks vajuta CommandCtrl+Enter. Järgmisele kohahoidjale liikumiseks vajuta uuesti CommandCtrl+Enter.

Kui oled jõudnud slaidi viimasele kohahoidjale ning vajutad veel kord CommandCtrl+Enter, siis lisatakse selle slaidi järele uus slaid. Uus slaid kasutab samasugust kujundust nagu käesolev slaid.

### Joonituse loomiseks või redigeerimiseks

1. Klahvi F6 korduv vajutamine viib joonistusribale.

2. Vajuta noolt paremale, kuni jõuad vajalikule ikoonile joonistusribal.

3. Kui ikooni kõrval on nool, saab avada hüpikriba. Vajuta nooleklahve üles või alla, mis avavad hüpikriba, nooleklahvide paremale või vasakule abil vali vajalik ikoon.

4. Vajuta CommandCtrl +Enter.

   Objekt luuakse aktiivse lehe keskele.

5. Tagasipöördumiseks dokumendi juurde vajuta CommandCtrl+F6.

   Nooleklahvide abil saab objekti paigutada soovitud kohta. Kontekstimenüü käskude kasutamiseks vajuta Shift+F10.

### Objekti valimiseks

1. Dokumenti sisenemiseks vajuta CommandCtrl+F6.

2. Vajuta tabeldusklahvi, kuni jõuad objektini, mida soovid valida.

## Slaidiseansi ajal

### Slaidiseansi käivitamine

Slaidiseansi alustamiseks esimesest slaidist vajuta F5.

Slaidiseansi alustamiseks aktiivsest slaidist vajuta Shift+F5.

### Liigu edasi järgmisele slaidile või animatiooniefektile

Tühikuklahv

### Liigu edasi järgmisele slaidile ilma animatsiooniefektideta

OptionAlt+PgDown

### Naase eelmisele slaidile

OptionAlt+PgUp

### Liigu kindlale slaidile

Sisesta slaidi järjekorranumber ning seejärel vajuta Enter.

### Peata slaidiseanss

Esc või -.

## Slaidisortimisvaade

Esmakordsel lülitusel slaidisortimisvaatele vajuta Enter, et fokuseerida klaviatuur tööalale. Muudel juhtudel vajuta tööalal liikumiseks F6 ning seejärel vajuta Enter.

### Slaidide valimine ning valiku tühistamine

Valitavale slaidile liikumiseks kasuta nooleklahve ning seejärel vajuta tühikuklahvi. Valikule slaidide lisamiseks liigu nooleklahvidega vastava(te)le sladi(de)le ning vajuta uuesti tühikuklahvi. Slaidi valiku tühistamiseks liigu nooleklahvidega vastavale slaidile ning vajuta tühikuklahvi.

### Slaidi kopeerimine:

1. Liigu nooleklahvide abil kopeeritavale slaidile ning vajuta CommandCtrl+C.

2. Liigu slaidile, kuhu tahad kopeeritavat slaidi asetada ning vajuta CommandCtrl+V.

### Slaidi liigutamine:

1. Liigu nooleklahvidega liigutatavale slaidile ning vajuta CommandCtrl+X.

2. Vii kursor kohta, kuhu tahad slaidi liigutada, ning vajuta CommandCtrl+V.

3. Vali, kas liigutatav slaid peab olema Enne või Pärast aktiivset slaidi ning klõpsa Sobib.

Sarnased teemad

Kiirklahvid (LibreOffice'i hõlbustus)

LibreOffice Impressi kiirklahvid

Kiirklahvid joonistustes

LibreOffice'i üldised kiirklahvid